Chcete spoznať rodnú krajinu - skúste tieto menej známe krásy či zákutia.

Voda na vrchole kopca

„Akoby ju vytvorili mimozemšťania,“ takto opísal hornú vodnú nádrž prečerpávacej elektrárne na Čiernom Váhu kronikár František Bizub vo svojej knižke Z dejín Kráľovej Lehoty. Kde nič, tu nič, samé kopce a zrazu na jednom z nich obrovská vodná plocha a za ňou - panoráma Vysokých Tatier. Ak ste si už niekedy povedali, že Slovensko je krásne, tu si to zapakujete aspoň dvakrát. Keď hľadíte na Tatry a potom pri pohľade doľava, kde je Liptov.V roku 1974 sa rozbehli práce na výstavbe. Asfaltová cesta na kopec je 7 683 metrov dlhá, výškový rozdiel 481 metrov. Elektráreň dali do užívania 30. septembra 1983. A je to naozaj slovenský unikát!